# Vol 804 d'EgyptAir

El vol 804 d'EgyptAir (MS804) era un vol internacional operat per EgyptAir que cobria la ruta París-el Caire i que va desaparèixer dels radars a les 02.45 hora local (UTC+2) el 19 de maig de 2016 mentre volava sobre el mar Mediterrani.
A l'avió hi viatjaven 56 passatgers, 7 membres de la tripulació i 3 guàrdies de seguretat. A data 19 de maig s'havien trobat unes restes prop de l'illa grega de Kàrpathos, encara que un alt funcionari grec d'aeronàutica va afirmar que les restes no eren d'un avió i el vicepresident d'EgyptAir va dir el mateix.
Segons la informació dels radars militars grecs, el vol 804 es va desviar del seu rumb poc després d'entrar en el FIR d'Egipte. A una altitud de 37 000 peus (11 277,6 m), l'avió va realitzar un viratge de 90 graus a l'esquerra, seguit d'un altre de 360 graus a la dreta mentre descendia des de 37 000 fins a 15 000 peus. El contacte per radar es va perdre a una altitud d'uns 10 000 peus (3048 m).
L'abril del 2022 es feu públic un informe de la justícia francesa que atribuí l'accident a un incendi a bord provocat per la cigarreta que fumava un dels pilots i una mascareta d'oxigen defectuosa.

## Vol

L'Airbus A320-200 (amb matrícula SU-GCC) va enlairar-se de l'aeroport de París-Charles de Gaulle a les 23.09 (totes les hores estan en UTC+2, zona horària comuna a França i Egipte) del 18 de maig de 2016 amb destinació a l'aeroport Internacional del Caire, en el que estava previst que aterrés a les 03.05.
Quan es trobava a uns 280 km al nord de les costes d'Egipte i a una altitud de 37 000 peus (11 000 m) va desaparèixer dels radars, a les 02.30. Encara que en un primer moment es va informar que les Forces Armades d'Egipte havien rebut un senyal d'emergència a les 04.26, les autoritats van desmentir posteriorment aquesta informació.
Panos Kammenos, el Ministre de Defensa grec, va explicar que l'avió virà 90 graus a l'esquerra i després 360 graus a la dreta mentre queia de 37 000 a 15 000 peus.

### Aeronau

L'aeronau desapareguda era un Airbus A320-200 amb nombre de sèrie 2088 i amb matrícula SU-GCC. El seu primer vol va ser el 23 de juliol de 2003 i va ser lliurat a EgyptAir el 3 de novembre del mateix any.

## Passatgers i tripulació

Nacionalitats de les persones a bord del vol MS804 :
| Nacionalitat | Persones |
| Egípcia | 30 |
| Francesa | 15 |
| Iraquiana | 2 |
| Algeriana | 1 |
| Belga | 1 |
| Britànica | 1 |
| Canadenca | 1 |
| Txadiana | 1 |
| Kuwaitiana | 1 |
| Portuguesa | 1 |
| Saudita | 1 |
| Sudanesa | 1 |
| Tripulació | 10 |
| Total | 66 |

### Passatgers

Cinquanta-sis passatgers de dotze diferents nacionalitats es trobaven a bord, entre ells un nen i dos nadons.

### Tripulació

Dins dels deu membres de la tripulació, tres eren guàrdies de seguretat d'EgyptAir, cinc eren auxiliars de vol i dos eren pilots. D'acord amb EgyptAir, el capità tenia 6275 hores d'experiència de vol, incloses 2101 hores en l'A320, mentre que el copilot tenia 2766 hores.

## Reaccions

Desenes de familiars dels passatgers es van reunir a l'aeroport internacional del Caire a la recerca d'informació sobre el de moment desconegut parador dels seus sers estimats. L'aerolínia va posar a la seva disposició una sala especial amb traductors i suport psicològic.
El Ministeri d'Aviació Civil d'Egipte va confirmar el desplegament d'equips de cerca i rescat per buscar l'avió desaparegut. Els esforços de cerca s'estan duent a terme en coordinació amb les autoritats gregues.

## Caixa negra

El 16 de juny les autoritats egípcies van anunciar que el John Lethbridge havia trobat la gravadora de veu de cabina (caixa negra), una mica danyada, a una profunditat de 13,000 peus (4,000 m). La unitat de memòria va ser recuperada intacta i enviada a Alexandria per a la seva investigació.

## Referències

* ↑ «Todo lo que se sabe sobre el vuelo MS804 de EgyptAir desaparecido en el Mediterráneo». rt.com, 19-05-2016. Arxivat de l'original el 2016-05-20. [Consulta: 19 maig 2016].
* ↑ «S board». Twitter de EgyptAir, 19-05-2016. Arxivat de l'original el 2016-06-02. [Consulta: 19 maig 2016].
* ↑ «El colombiano: Restos hallados no son del avión de Egyptair». [Consulta: 19 maig 2016].
* ↑ «Π. Καμμένος: Στα 10.000 πόδια χάθηκε η εικόνα του airbus - Συνεχίζονται οι έρευνες [A 10.000 pies se perdió la imagen del Airbus - Investigación en curso]» (en griego). YouTube. Arxivat de l'original el 2017-05-11. [Consulta: 20 maig 2016].
* ↑ «EgyptAir flight MS804 crash: Plane 'swerved' suddenly before dropping off radar over Mediterranean Sea» (en anglès). The Independent, 19-05-2016. Arxivat de l'original el 2016-05-19. [Consulta: 19 maig 2016].
* ↑ «Hollande dice que el avión de EgyptAir se estrelló». CNN, 19-05-2016. Arxivat de l'original el 2016-05-20. [Consulta: 19 maig 2016].
* ↑ «EgyptAir flight MS804 disappears from radar between Paris and Cairo – live updates» (en anglès). The Guardian, 19-05-2016. Arxivat de l'original el 2018-11-18. [Consulta: 19 maig 2016].
* ↑ Lin Noueihed y Eric Knecht. «EgyptAir flight from Paris to Cairo missing with 66 on board» (en anglès). Reuters, 18-05-2016. Arxivat de l'original el 2018-06-19. [Consulta: 19 maig 2016].
* ↑ «EgyptAir crash: Greek minister says flight 'turned 360 degrees left'» (en anglès). BBC, 19-05-2016. Arxivat de l'original el 2016-05-23. [Consulta: 19 maig 2016].
* ↑ «Accident description» (en anglès). Aviation Safety Network. Arxivat de l'original el 2018-03-17. [Consulta: 20 maig 2016].
* ↑ «Airbus A320 - MSN 2088 - SU-GCC» (en anglès). airfleets.net. Arxivat de l'original el 2020-08-04. [Consulta: 20 maig 2016].
* ↑ «El avión de Egypt Air desaparecido transporta ciudadanos de 12 nacionalidades». Arxivat de l'original el 2016-05-22. [Consulta: 29 maig 2016].
* ↑ «Lo que se sabe hasta ahora de la caída del avión de Egyptair». latercera.com. Arxivat de l'original el 2016-05-20. [Consulta: 20 maig 2016].
* ↑ «Un avión que volaba de Francia a Egipto desapareció repentinamente. Esto es todo lo que se sabe». upsocl.com. Arxivat de l'original el 2016-05-22. [Consulta: 20 maig 2016].
* ↑ «EgyptAir flight MS804 from Paris to Cairo crashed - Hollande» (en anglès). BBC, 19-05-2016. Arxivat de l'original el 2021-01-07. [Consulta: 19 maig 2016].
* ↑ «EgyptAir crash: Black box cockpit voice recorder from flight MS804 found in Mediterranean Sea». Arxivat de l'original el 2020-11-08. [Consulta: 17 juny 2016].

## Enllaços externs

* Live updates – The Guardian
* Live updates – BBC News
(Alt link at Emergency Page) – EgyptAir
* (anglès) Press releases –Egyptian Ministry of Civil Aviation